IXEF WIS TESEA
Neţeici deg “wussan ineggura”?
Anti tidyanin i gḍerrun ass-a iɣef i d-yehdeṛ Wedlis Iqedsen?
Elaḥsab n Wawal n Ṛebbi, amek ara ilin yemdanen deg “wussan ineggura”?
Anti leḥwayeǧ n leali, iɣef i d-yehdeṛ Wedlis Iqedsen, ara yeḍrun deg “wussan ineggura”?
1. Anda i nezmer a d-naf ayen i ɣ-iţṛaǧun ɣer zdat?
AHAT yella wasmi testeqsaḍ iman-ik, mi telliḍ teţfeṛṛiǧeḍ lexbaṛat di tiliẓri (tilibizyu), tenniḍ-as: ‘S anda i tţeddu ddunit?’ Seg wakken lmuṣibat ɣellint-ed din din ɣef yemdanen bla ma bnan fell-asent, yiwen ur yeẓri d acu i t-iţṛaǧun azekka. (Yeequb 4:14) Yahwa, neţţa, yeẓra d acu ara yeḍrun ɣer zdat. (Iceaya 46:10) Xilla n lweqt aya, Awal-is, Adlis Iqedsen, icar-ed ama ɣef leḥwayeǧ n diri i gḍerrun di zzman-nneɣ ama ɣef leḥwayeǧ ifazen ur neţeeṭṭil ara a d-ḍrunt.
2, 3. D acu-t westeqsi i fkan inelmaden i Eisa, yerna d acu i sen-yerra?
2 Eisa Lmasiḥ ihdeṛ-ed ɣef Tgelda n Ṛebbi ara yemḥun cceṛ, ara yerren lqaea d Lǧennet. (Luqa 4:43) Kra nudan ad fehmen melmi ara d-tas Tgelda-yagi. Inelmaden n Eisa steqsan-t, nnan-as: “D acu ara yilin d limaṛa n tisin-ik akw-d taggara n ddunit?” (Matta 24:3) Eisa yerra-yasen belli siwa Yahwa Ṛebbi i geẓran swaswa lweqt ideg ara d-teḥdeṛ taggara n ddunit. (Matta 24:36) Acu kan, icar-ed ɣef kra n tedyanin ara d-yeḍrun ɣef lqaea uqbel kan a d-tawi Tgelda lehna akk-d ṭṭmana n tideţ i leibad. Ayen i d-icar la iḍerru ass-a!
3 Uqbel a nwali ţţbut ara d-ibeyynen belli neţeici “taggara n ddunit”, a d-nehdeṛ ɣef yiwet n lgirra ur iwala ula d yiwen n leebd. Lgirra-ya teḍra deg igenwan, ur yezmir ad iẓer wemdan, yerna yeena-yaɣ wamek i tefra.
LGIRRA DEG IGENNI
4, 5. a) Acu i geḍran deg igenni mi geedda cwiṭ n lweqt kan segmi yuɣal Eisa d Agellid? b) Elaḥsab n Uweḥḥi 12:12, s wacu i d-tegla lgirra-yagi yekkren deg igenni?
4 Ixef ieeddan issefhem-ed belli Eisa Lmasiḥ yuɣal d Agellid deg igenni di 1914. (Γer-ed Danyil 7:13, 14.) Cwiṭ n lweqt mbeed, bdan lecɣal-is. Adlis Iqedsen yenna-d: “Ikker ṭṭrad deg igenni. Mixayil [d isem nniḍen n Eisa] akw-d lmuluk-is ssekren ṭṭrad i lweḥc nni [Cciṭan Iblis]. Ula d lweḥc akw-d lmuluk-is ssekren ṭṭrad.” * Cciṭan akk-d lmuluk-is imcumen, yeeni leǧnun, xesṛen lgirra, ssyin ţţuḍeggren-d seg igenni ɣer lqaea. Lmuluk unṣiḥen n Ṛebbi feṛḥen imi d-ţwaqeceen. Ma d imdanen ur fṛiḥen ara. D ṣṣeḥ, Adlis Iqedsen icar-ed: “A tawaɣit-[im] a lqaea [...]. Cciṭan iṣubb-ed ɣur-[em], yerfa mliḥ, axaṭer iẓra belli drus n lweqt i s-d-iqqimen.”—Aweḥḥi 12:7, 9, 12.
5 Err lbal-ik ɣer wayen is ara d-teglu lgirra-yagi yekkren deg igenni. Di zzeaf-is, Cciṭan a d-yesseɣli tawaɣit ɣef imezdaɣ n lqaea. Akken ara t-teẓreḍ, aql-aɣ neţeici di zzman n twaɣit-agi. Meena, Ur yeţeeṭṭil ara mliḥ; “drus n lweqt” ara yekk. Ula d Cciṭan yeelem s waya. Adlis Iqedsen isemma i zzman-agi ‘ussan ineggura.’ (2 Timutawus 3:1) Acḥal i nefṛeḥ imi neẓra belli qrib ad imḥu Ṛebbi ayen n diri i d-ixelleq Iblis ɣef lqaea meṛṛa! A nwali kra n tedyanin, iɣef i d-icar Wedlis Iqedsen, i gḍerrun ass-a. Tidyanin-agi ţţakent-ed ţţbut belli la neţeici deg wussan ineggura yerna Tagelda n Ṛebbi a d-tesmir lbaṛakat ur nfennu ɣef yemdanen i gḥemmlen Ṛebbi. A d-nemmeslay tura ɣef ṛebea wudmawen n limaṛa-nni iɣef i d-yenna Eisa belli a d-tban di zzman-nneɣ.
TIDYANIN TIMEQRANIN ARA YEḌRUN DEG WUSSAN INEGGURA
6, 7. Amek i gḍerru ass-a wayen i d-yenna Eisa ɣef lgirrat akk-d laẓ?
6 “Lǧens a d-ikker ɣer lǧens, tageldit ɣer tgelda.” (Matta 24:7) Di lqern ieeddan, lgirrat nɣant imelyan n leibad. Atan wayen yekteb yiwen umusnaw abriṭani n Ttarix: “Lqern wis 20 d lqern ideg uzzlen akteṛ akk n idammen di Ttarix. [...] Di lqern-agi kamel, qlilit lewqat ideg ulac imenɣiyen s leslaḥ deg walbeeḍ n imukan.” Worldwatch Institute issufeɣ-ed lexbaṛ-agi: “Lgirrat n lqern [wis 20] nɣant tlata iberdan akteṛ n wid i nɣant lgirrat meṛṛa yekkren si lqern amezwaru mbeed Eisa alamma d 1899.” Eeddan 100 imelyan i gemmuten seg 1914 ar dagi. Ma yella yemmut yiwen ezizen fell-aneɣ di lgirra, neẓra d acu n leḥzen i d-iţţawi wayagi. Meena leḥzen d lqerḥ i gḥuzan imelyan n leibad d ayen ur nezmir a d-nxayel.
7 ‘A d-yili laẓ.’ (Matta 24:7) Imusnawen qqaren-d belli izad mliḥ lqut di 30 iseggasen-agi ieeddan. Xas akken, mazal yella laẓ, axaṭer aṭas ur nesei ara idrimen bac a d-aɣen lqut neɣ akal ara xedmen. Di tmura yeţqeddimen ɣer zdat, d imelyan n leibad i ghelken imi zgan lluẓen. Tuddsa tamaḍlant n tezmert tufa belli akteṛ n xemsa imelyan n warrac imecṭaḥ i geţmeţţaten i useggas; yiwet ger ssebbat timeqranin d učči ur ten-id-iṣaḥ ara ad ččen akken ilaq.
8, 9. Acu i d-ibeggnen belli la ḍerrunt licaṛat n Eisa yeenan zzelzlat d ţţerkat?
8 ‘A d-ilint zzelzlat timeqranin.’ (Luqa 21:11) Elaḥsab n yiwet terbaet n imusnawen n Marikan, a d-ţţilint mkul aseggas lqider n 19 n zzelzlat timeqranin, i gzemren ad swiɣent lbaṭimat neɣ ad ceqqent lqaea. Elaḥsab n lexbaṛat i d- iţţunefken, zzelzlat nɣant akteṛ n sin imelyan n leibad si 1900 ar da. Kra n leulama, ssefhmen-d belli xas akken tetqeddem tussna, leḥsab n wid yemmuten ur yenqis ara s waṭas.
9 “A d-ilint ţţerkat.” (Luqa 21:11) Xas akken tqeddmen imusnawen deg udawi, mazal lehlakat ijdiden d yeqdimen la tceyyiben leibad. Kra n leḥsabat i d-iţţunefken beggnen-d belli 20 n lehlakat yellan si zik (am lberd) wwḍen xilla n imeḍqan deg iseggasen-agi ieeddan; yerna kra n lehlakat nniḍen simma ţţiweiṛen i ḥellu s ddwa. Lḥaǧa nniḍen daɣen, d azal n 30 n lehlakat i d-innulfan. Kra seg-sen, i gneqqen, ur sen-d-ufin ara ddwa.
AMEK ARA ILIN LEIBAD DEG WUSSAN INEGGURA
10. Acu i d-icar Wedlis Iqedsen di 2 Timutawus 3:1-5 i teţwaliḍ ass-a ɣer medden?
10 Adlis Iqedsen ur d-icar ara kan ɣef tedyanin i gḍerrun di ddunit, icar-ed daɣen belli ad beddlen mliḥ yemdanen deg wussan ineggura. Amceggee Bulus iweṣṣef-ed amek ara ilin leibad. Neţţaf ayagi deg Wedlis Iqedsen: “Deg wussan ineggura a d-ilin lewqat iweeṛen.” (Γer-ed 2 Timutawus 3:1-5.) Bulus inna-d belli imdanen ad ilin
d wid iḥemmlen kan iman-nsen,
d iṭemmaeen,
d imeuṣa n imawlan,
ur ţqadaren ara Ṛebbi,
ur seeeun ara ṛṛeḥma,
d imencaf,
d uqsiḥen,
d wid iḥemmlen zzhu wala Ṛebbi,
a d-ţbanen d wid yeţţagaden Ṛebbi, lameena nekṛen tazmert-is.
11. Akken yura deg Uhellil 92:8, amek ara teḍru d yemcumen?
11 Akka i qqlen wid i k-d-izzin? Bla ccekk. Anda ma teddiḍ, leibad sean leeyub. Aya isskanay-ed belli qrib ad yexdem Ṛebbi ayen iwulmen, axaṭer Adlis Iqedsen yenna-d: “Γas gemmun yemcumen am leḥcic, ɣas ǧǧuǧǧugen imesbaṭliyen, d nnger ara negren, i dayem.”—Ahellil 92:8.
LEḤWAYEǦ YESSEFṚAḤEN
12, 13. Amek i tzad tmusni n ṣṣeḥ di lweqt n taggara?
12 Iban ihi belli qwant twaɣiyin deg wussan ineggura, akken i t-id-icar Wedlis Iqedsen. Lameena, xas akken tcewwel ddunit, neţwali leḥwayeǧ yessefṛaḥen ɣur iqeddacen n Yahwa.
13 “Tamusni aţ-ţzid.” D ayen i d-icar Wedlis Iqedsen di tektabt n Danyil. Melmi ara d-yeḍru wayagi? Di “lweqt n taggara.” (Danyil 12:4) Yahwa iţeawan widak iqeddcen fell-as seg wul akken ad fehmen akteṛ Adlis Iqedsen, abeeda seg useggas 1914 d asawen. Teţzid cwiyya cwiyya tmusni-nsen ɣef tideţ ɣlayen yeenan isem n Ṛebbi akk-d lmeqsud-is, asfel n leslak n Eisa Lmasiḥ, liḥala ideg i llan wid yemmuten akk-d ḥeggu n lmeggtin. Yerna, wid yeţeebbiden Yahwa ḥefḍen amek ara seun tameict ara sen-d-yawin lfayda, tameict ara yefken leḥmadi i Ṛebbi. Ssawḍen daɣen ad fehmen akteṛ lecɣal n Tgelda n Ṛebbi d wamek ara tesseqeed liḥala n ddunit. Acu i xeddmen s tmusni-yagi? Wagi d asteqsi ara ɣ-yawin a d-nemmeslay ɣef licaṛa nniḍen i gḍerrun deg wussan ineggura.
14. Sani i gessaweḍ ass-a uberreḥ n lexbaṛ n lxiṛ n Tgelda, yerna anwa i t-iţberriḥen?
14 “Linǧil n tgelda ad iţwabecceṛ di ddunit meṛṛa.” Wigi d imeslayen n Eisa Lmasiḥ i d-yenna di licaṛa-ines ɣef “taggara n ddunit.” (Γer-ed Matta 24:3, 14.) Linǧil n Tgelda d lexbaṛ n lxiṛ n Tgelda. Lexbaṛ-agi issefham-ed d acu i ţ-ţagelda, d acu ara texdem d wamek ara nesfaydi seg wayen ara d-tawi. D imelyan n Inagan n Yahwa i t-iţberriḥen s leḥṛaṛa di ddunit meṛṛa, di 239 n tmura akk-d imeḍqan, s tmeyyatin n lluɣat. Inagan-agi kkan-d “si mkul lǧens, si mkul leeṛc, si mkul agdud, si mkul tutlayt.” (Aweḥḥi 7:9) Sɣarayen Adlis Iqedsen baṭel i mkul yiwen seg imelyan n medden yebɣan ad issinen ayen yesselmad s ṣṣeḥ wedlis-agi. Licaṛa-nni n Eisa la tḍerru. Ayagi yessewham abeeda imi d-yenna belli imasiḥiyen n ṣṣeḥ “a [ten]-keṛhen yemdanen meṛṛa”!—Luqa 21:17, Awal n tudert.
ACU ARA TXEDMEḌ?
15. a) Ar ɣur-ek, neţeic ussan ineggura? Acuɣer? b) Acu ara d-tawi “taggara” i wid iţxaṣamen Yahwa, yerna acu ara d-tawi i wid iqeblen leḥkem n Tgelda-s?
15 Imi ḍerrunt ass-a wannect-a n licaṛat n Wedlis Iqedsen, ur k-d-iban ara belli la neţeici ussan ineggura? Asm’ara iwali Yahwa belli lexbaṛ n lxiṛ n Tgelda iţţubecceṛ akken i gwulem, mebla ccekk a d-teḥdeṛ “taggara.” (Matta 24:14) “Taggara” ţ-ţaswiet ideg ara yekkes Ṛebbi cceṛ si lqaea. Yahwa ad issexdem Eisa d lmalayekkat-is iǧehden iwakken ad issenger widen akk i t-iţxaṣamen s ţţeemda. (2 Itisalunikiyen 1:6-9) Cciṭan d leǧnun-is ur ţţuɣalen ara ad ɣurren leǧnas. Sakin, Tagelda n Ṛebbi a d-tesmir lbaṛakat ɣef wid akk ara iqeblen leḥkem-ines n lḥeqq.—Aweḥḥi 20:1-3; 21:3-5.
16. Acu i gelhan a t-txedmeḍ?
16 Imi d-teqreb taggara n ddunit n Cciṭan, ilzem ihi a nesteqsi iman-nneɣ: ‘Acu i glaq a t-xedmeɣ?’ Yelha ma yella neţkemmil neţţissin Yahwa d wayen i geţṛaǧu seg-neɣ. (Yuḥenna 17:3) Ili-k d win yeqqaren Adlis Iqedsen seg wul. Ţnejmae d wid iţnadin ad xedmen lebɣi n Yahwa. (Γer-ed Ieebṛaniyen 10:24, 25.) Nadi aţ-ţissineḍ Yahwa Ṛebbi s usenqed n Wawal-is, yerna beddel ayen i glaqen di temeict-ik iwakken a s-teeǧbeḍ.—Yeequb 4:8.
17. Iwacu ara d-yeɣli nnger ɣef wezgen ameqran n leibad bla ma bnan fell-as?
17 Eisa icar-ed belli azgen ameqran n leibad ur steeṛifen ara s ţţbut i d-iţbegginen belli la neţeici ussan ineggura. Nnger a d-yeɣli deg yiwet tikkelt ɣef yemcumen bla ma faqen. Am umakar deg yiḍ, nnger-agi ad yawi amur ameqran seg yemdanen bla ma bnan fell-as. (Γer-ed 1 Itisalunikiyen 5:2.) Eisa yeǧǧa-d ţewṣaya-yagi: “Akken i teḍra di lweqt n Nuḥ, ara teḍru asm’ara d-yas Mmi-s n wemdan. Axaṭer di lweqt nni, uqbel lḥemla n waman, lɣaci llan teţţen, tessen, zeggwǧen, zeggwǧen i warraw-nsen, armi d asmi yekcem Nuḥ ɣer lbabuṛ, ur d-rrin ara s lexbaṛ armi i d-teɣli fell-asen lḥemla n waman, tessenger-iten akw. Akken ara teḍru asm’ara d-yas Mmi-s n wemdan.”—Matta 24:37-39.
18. Anta lewṣaya i d-ifka Eisa iwumi i glaq a nḥess?
18 Daymi i genna Eisa i wid i s-d-ismeḥsisen: “Ḥadret ɣef yiman-nwen! Γurwat ad ɣerqen wulawen-nwen di zzhu, ssekṛan akw-d ineẓman n ddunit, a d-iɣli fell-awen wass nni ur tebnim fell-as. Am ucebbak, a d-iɣli ɣef yemdanen meṛṛa yellan di ddunit. Ilit tukwim mkul lweqt, yerna ţẓallat iwakken aţ-ţiǧhidem, dɣa aţ-ţmeneem i wayagi meṛṛa ara d-iḍrun yerna a kwen-id-yaf lḥal tbeddem [teţwaqeblem] zdat n Mmi-s n wemdan.” (Luqa 21:34-36) D ayen ilhan ma neḥrez imeslayen n Eisa. Ayɣer? Axaṭer wid iţwaqeblen sɣur Yahwa Ṛebbi akk-d “Mmi-s n wemdan”, yeeni Eisa Lmasiḥ, sean asirem ad ţţusellken di taggara n ddunit n Cciṭan w’ad eicen i lebda di ddunit tajdiṭ iteeddan i d-iqerben mliḥ.—Yuḥenna 3:16; 2 Buṭrus 3:13.
^ § 4 Iwakken aţ-ţeẓreḍ iwacu Mixayil d isem nniḍen n Eisa Lmasiḥ, ẓer timerna yeţţusemman: “Menhu i d Mixayil, ameqran n lmuluk?”
Iwakken aţ-ţissineḍ akteṛ
TAΓURI N WEDLIS IQEDSEN
Acuɣer i glaq a nɣer Adlis Iqedsen?
Adlis Iqedsen iţţak-ed leǧwab ɣef yesteqsiyen imeqranen yeenan tudert i imelyan n leibad yellan di ddunit. Tebɣiḍ aţ-ţiliḍ d yiwen seg-sen?
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn